text: Byttede hotelværelse ud med detention
  02 maj 2011 kl. 06.49
  Politiet blev tilkaldt, da en beruset gæst knuste flere glasmontre i receptionen på hotel Propellen i Billund ved tre-tiden i nat. Han fik lov at bytte sit hotel-værelse med detentionen.
  Manden, der var gæst på hotellet, kom ned i receptionen ved tre-tiden. Han var meget beruset og opførte sig så voldsomt, at personalet tilkaldte politiet. 
  Manden måtte bytte sit hotel-værelse ud med et mindre komfortabelt værelse i detentionen. Han sigtes formentlig for hærværk, når tømmermændene har lagt sig i løbet af dagen.
  